

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

24 Μαρτίου, 2024

**Δελτίο Τύπου 2**

**Σε κρίσιμη κατάσταση οδηγός αγωνιστικής μοτοσικλέτας μετά τον τραυματισμό του κατά τη διάρκεια αγώνων μοτοσικλέτας**

 Σε κρίσιμη κατάσταση νοσηλεύεται οδηγός αγωνιστικής μοτοσικλέτας μετά από ατύχημα που είχε κατά τη διάρκεια αγώνων μοτοσικλέτας που διεξάγονταν σε πίστα στην περιοχή Μακούντα στην Πάφο.

 Το ατύχημα συνέβη γύρω στις 11.15 το πρωί σήμερα, όταν κάτω από συνθήκες που διερευνώνται, 55χρονος οδηγός αγωνιστικής μοτοσικλέτας, έπεσε από αυτή, με αποτέλεσμα η αγωνιστική του μοτοσικλέτα να χτυπήσει σε άλλη αγωνιστική μοτοσικλέτα, η οποία ακολουθούσε και οδηγούσε 39χρονος.

Από το ατύχημα τραυματίστηκε ο 39χρονος, ο οποίος μεταφέρθηκε με ασθενοφόρο στο Νοσοκομείο Πόλης Χρυσοχούς και ακολούθως στο Γενικό Νοσοκομείο Πάφου.

Η κατάσταση της υγείας του θεωρείται κρίσιμη.

Ο Αστυνομικός Σταθμός Πόλης Χρυσοχούς συνεχίζει τις εξετάσεις.

 Κλάδος Επικοινωνίας